
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 217
                                                           din 25 octombrie 2018
     privind repartizarea în regim de închiriere a unui apartament din blocurile construite prin Agenţia
         Naţională pentru Locuinţe, solicitanților evacuați a căror locuințe au fost retrocedate și a unor
 locuințe din fondul locativ al Municipiului Sighișoara

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 28.874/10.10.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare;

Având în vedere prevederile Hotărârii Guvernului nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare; 

Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, legea locuinţei, cu modificările şi completările ulterioare;

Având în vedere prevederile Ordonanţei de Urgenţă nr. 74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, aprobată cu modificări prin Legea nr. 84/2008, cu modificările și completările ulterioare;   

Având în vedere prevederile O.U.G. nr. 68/2006 privind măsuri pentru dezvoltarea activităţii în domeniul construcțiilor de locuinţe prin programe la nivel naţional;

Având în vedere prevederile O.U.G. nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările şi completările ulterioare;

Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor din fondul locativ, administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighișoara nr. 20/27.02.2017; 

Având în vedere prevederile Hotărârii Consiliului Local Sighișoara nr. 18/25.01.2018 privind aprobarea Listei de prioritate pentru acordarea locuințelor A.N.L., solicitanților evacuați a căror locuințe au fost retrocedate, aşa cum a fost modificată prin Hotărârea Consiliului Local Sighişoara nr. 129/31.05.2018;

Având în vedere adresa S.C. Apă Termic Transport S.A. cu nr. 1.687/08.08.2018, înregistratră la Municipiul Sighișoara cu nr. 23.314/10.08.2018, cu referire la locuința liberă, aflată în administrarea acestei societăți și care poate fi repartizată în regim de închiriere, solicitanților din fondul locativ;

Având în vedere Protocolul de predare - primire a obiectivului de investiții locuințe pentru tineri, destinate închirierii amplasament - strada Panseluțelor, etapa II, cu 100 u.l., S+P+3E, Municipiul Sighișoara, județul Mureș, înregistrat sub nr. 01/05.01.2016 la Agenția Națională pentru Locuințe și sub nr. 469/11.01.2016 la Municipiul Sighișoara, prin care Agenția Națională pentru Locuințe predă către Municipiul Sighișoara obiectivul de investiții situat în strada Panseluțelor, etapa II, cu 100 u.l., S+P+3E, în suprafață construită desfășurată de 8.625 mp., Municipiul Sighișoara, județul Mureș, obiectiv de investiție proprietate privată a statului;
Având în vedere lista apartamentelor din locuințele A.N.L., care au fost propuse a fi atribuite solicitanților evacuați a căror locuințe au fost retrocedate, însușită prin semnătură de fiecare dintre solicitanți, ținând cont și de listele de prioritate aprobate potrivit Hotărârii Consiliului Local Sighișoara nr. 18/25.01.2018, așa cum a fost modificată prin Hotărârea Consiliului Local Sighișoara nr. 129/31.05.2018; 

Având în vedere procesele - verbale ale Comisiei sociale de analiză pentru repartizarea locuinţelor din fondul locativ, destinate închirierii, cu excepția locuințelor pentru tineri construite prin Agenţia Naţională pentru Locuinţe, din data de 27.08.2018 și din data de 04.10.2018, înregistrate cu nr. 24.377, respectiv cu nr. 28.358, prin care se propune repartizarea în regim de închiriere, a apartamentului din blocurile construite prin Agenţia Naţională pentru Locuinţe, respectiv: ap. 14, situat în Municipiul Sighişoara, str. Panseluțelor nr. 15, compus din două camere și dependințe și a locuințelor din fondul locativ, după cum urmează: locuința situată în Municipiul Sighișoara, Cătun Aurel Vlaicu nr. 47, compusă din două camere și dependințe și locuința situată în Municipiul Sighișoara str. Clujului nr. 2A, ap. 15, compusă din una cameră;
Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 28.872/10.10.2018, cu propunerea de repartizare în regim de închiriere a apartamentului și a locuințelor mai sus menționate, îndeplinindu-se prevederile legale în acest sens;
      
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit. ,,c”, alin. (5) lit. ,,b”, alin. (6) lit. ,,a” pct. 17 şi alin. (9), art. 45 alin. (3), art. 115 alin. (1) lit. ,,b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

             Art. 1. Se aprobă repartizarea în regim de închiriere a apartamentului nr. 14, situat în Municipiul Sighişoara, str. Panseluțelor nr. 15, compus din 2 (două) camere şi dependinţe, doamnei VARGA ANTONELA.

Art. 2. Se aprobă repartizarea în regim de închiriere a locuinței situate în Municipiul Sighișoara, Cătun Aurel Vlaicu nr. 47, compusă din 2 (două) camere și dependințe, domnului MORAR VASILE - SEBASTIAN.

          
Art. 3. Se aprobă repartizarea în regim de închiriere a locuinței situate în Municipiul Sighișoara, str. Clujului nr. 2A, ap. 15, compusă din 1 (una) cameră, domnului STANCIU GHEORGHE.
Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, personalul Compartimentului Spațiu Locativ din cadrul aparatului de specialitate și S.C. Apă Termic Transport S.A.
Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
           PREŞEDINTE DE ŞEDINŢĂ,

  

     Coman Meluș - Florian     
                       





         Contrasemnează/Avizat pentru legalitate

                







   SECRETAR,



                







     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;
  1 ex. Direcția Administrarea Patrimoniului;

  4 ex. Compartimentul Spațiu Locativ;
  3 ex. S.C. Apă Termic Transport S.A.
15 ex.

B.A. 
